open-index/open-wikipedia-markdown huggingface dataset:
Elxan Qədimov

**Elxan İslam oğlu Qədimov** () — Gəncə şəhər İcra Hakimiyyətinin başçısı (1993–1993).

## Həyatı
1946-cı ildə anadan olmuşdur. 1975-ci ildə Azərbaycan Kənd Təsərrüfatı Akademiyasının "Meyvə-tərəvəzçilik və üzümçülük" fakültəsini, 1997-ci ildə Bakı Dövlət Universitetinin "Hüquq" fakültəsini bitirmişdir.

1975–1981-ci illərdə Gəncə Yaşıllaşdırma trestində aqronom, rəis işləmiş, 1991-ci ilin yanvar-mart aylarında Gəncə Şəhər Təcrübəvi-İstixana Kombinatında direktor, Şəhər İcra Hakimiyyəti başçısının birinci müavini və 21 fevral 1993-cü ildən 1993-cü ilin iyun ayınadək Gəncə Şəhər İcra Hakimiyyəti başçısı işləmişdir. 1993–1998-ci illərdə Gəncə Təcrübəvi İstixana Kombinatında direktor, 1998–2009-cu illərdə "EL-Azəri" MMC-nin sədri kimi azad sahibkarlıq fəaliyyətilə məşğul olmuşdur. 2009-cu ilin dekabrından Standartlaşdırma, Metrologiya və Patent üzrə Dövlət Komitəsində idarə rəisi vəzifəsində çalışır.

## Mənbə
* Elxan Qədimov
* http://azstand.gov.az/index.php?lang=1&id=13&sub_id=41
Mürşüd Məmmədli

**Mürşüd Əsəd oğlu Məmmədli** () — ictimai-siyasi fəal, Milli Azadlıq Hərəkatının aparıcı üzvlərindən biri, Ali Sovetin deputatı, istiqlalçı millət vəkili, 1991–1995-ci illərdə Milli Məclisin üzvü, Gəncə şəhər İcra Hakimiyyətinin sabiq icra başçısı.

## Həyatı
Mürşüd Əsəd oğlu Məmmədli 5 may 1939-cu ildə Gəncə şəhərində anadan olmuşdur. 1946–1956 ci illərdə Gəncə şəhər 2 saylı orta məktəbdə təhsil almışdır. 1956–1961-ci illərdə Azərbaycan Dövlət Pedaqoji Universitetinin "Ədəbiyyat-tarix" fakültəsində təhsilini davam etdirmişdir. 1962–1964-cü illərdə hərbi xidmətdə olmuşdur. 1964–1973-cü illərdə Gəncə şəhər 18 saylı orta məktəbdə müəllim işləmişdir. 1972-ci ildə ailə həyatı qurmuş və bu izdivacından 3 övladı dünyaya gəlmişdir. 1973–1992-ci illərdə Həsən bəy Zərdabi adına Gəncə Dövlət Universitetində müəllim, daha sonra dosent vəzifələrində çalışmışdır. 1981-ci ildə dissertasiya işini müdafiə edərək filologiya elmləri namizədi elmi dərəcəsini almışdır. 1988-ci ildə ölkəmizdə başlanan milli azadlıq hərəkatının öncüllərindən olmuşdur. Xüsusilə də bu hərəkatın əsas mərkəzlərindən biri olan Gəncədə Mürşüd Məmmədli milli müqavimətin rəhbərlərindən biri kimi fəallıq göstərmişdir. 1990-cı ildə Azərbaycan Respublikası Ali Sovetinə keçirilən seçkilərdə böyük səs çoxluğu ilə deputat seçilmişdir. 1991–1995-ci illərdə Milli Məclisin üzvü olmuşdur. Mürşüd Məmmədli 1991-ci ilin martında SSRİ–nin saxlanmasına dair keçirilən referendumda respublikamızın iştirakının əleyhinə səs verən 43 millət vəkilindən biri olmuşdur. Həmin 43 deputat bu gün istiqlalçı millət vəkili kimi xatırlanır. 1992–1993-cü illərdə Gəncə Şəhər İcra Hakimiyyətinin başçısı kimi fəaliyyət göstərmişdir. 1992-ci ildə Müsavat Partiyasının bərpaedicilərindən biri və ilk divanının üzvü olmuşdur. İki kitabın, iki elmi monoqrafiyanın, dövrü mətbuat və jurnallarda dərc olunan yüzlərlə elmi-publisistik məqalələrin müəllifi olmuşdur. Mürşüd Məmmədli 1995-ci ildə deputatlıq səlahiyyəti başa çatdıqdan sonra da ictimai-siyasi fəaliyyətini davam etdirmişdir. 2003-cü ildə yaradılan və bir neçə il fəaliyyət göstərən "Amal" Ziyalı Hərəkatının rəhbərlərindən biri olmuşdur. 24 dekabr 2006-cı ildə Bakı şəhərində vəfat etmişdir.

## Elmi fəaliyyəti
Mürşüd Məmmədli üç kitabın, iki elmi monoqrafiyanın, dövrü mətbuat və jurnallarda dərc olunan yüzlərlə elmi-publisistik məqalələrin müəllifi olmuşdur. Zamanında cəmiyyətin böyük diqqətini cəlb edən və bu gün də yaddaşlardan silinməyən publisistik məqalələr dərc etdirmişdir.

### Kitabları
* *Azərbaycan poeziyasında müasirlik problemi. Bakı, Azərnəşr, 1984, 250 səh.*
* *Sözün işığı. Bakı, "Qorqud" nəşriyyatı, 2004, 434 səh.*
* *İstiqlal idealı və İstiqlal poeziyası (1970–1990-cı illər). Bakı, "Qanun" nəşriyyatı, 2015, 272 səh. *

### Məqalələri
* *Ziyalı susanda*
* *Yaltaqlığın anatomiyası*
* *Anakonda*
* *Şeyx Nəsrullah fenomeni*
* *Qorxu sindromu*
* *Melanxoliya*
* *Fəxriyyə*
* *Ölümsüz Yaşar*
* *Cokonda*
* *Saflığın poeziyası*
* *Biganəlik*
* *Gəncə harayı*

## İstinadlar
Eyvaz Babayev

**Eyvaz İlyas oğlu Babayev** () — Gəncə şəhər İcra Hakimiyyətinin başçısı (2000–2003).

## Həyatı
Eyvaz Babayev 1947-ci ildə Gəncə şəhərində anadan olmuşdur. Gəncə şəhər 6 saylı C. Cabbarlı adına orta məktəbi medalla bitirmiş, daha sonra Moskva şəhərində Qubkin adına neft və qaz institutunda alı təhsil almışdır.

Əmək fəaliyyətinə Gəncə şəhəri Çini Qablar zavodunda mühəndis kimi başlamışdır. 1990–1994 və 1997–2000 illərdə həmin zavodun direktoru olmuş, əmək fəaliyyətini daha sonra 1994-cü ildən 1997-ci ilədək Gəncə şəhər İcra Hakimiyyətində icra başçısının müavini vəzifəsində davam etdirmişdir. Bundan sonra Eyvaz İlyas oğlu Babayev 27 iyul 2000-ci ildən 8 aprel 2003-cü il tarixinədək Gəncə şəhər İcra Hakimiyyətinin başçısı olmuşdur.

Ailəlidir: üç övladı, altı nəvəsi var.

## Mənbə
* Babayev
Andorra Universiteti

**Andorra Universiteti** ()  - Andorranın 1997-ci ildə yaradılmış dövlət universiteti. Olkənin yeganə ali məktəbi. Universitet sisteminə universitetin özü, idarəetmə və informatika məktəbi və onlayn-tədqiqatlar mərkəzi daxildir. Cant-Juliya-Loriya vilayətində yerləşir.

427 tələbəsi, 94 əməkdaşı vardır. Bəzi fakültələrində distans təhsil almaq mümkündür.

Universitet Avropa Universitetlər Assosasiyasına, Beynəlxalq Universitetlər Assosasiyasına və Con Luis Vives İnstitutuna daxildir.

## Həmçinin bax
* Andorra
* Ölkələr üzrə universitetlərin siyahısı

## İstinadlar

## Xarici keçidlər
* Andorra Universitetinin rəsmi saytı
* Document in English about the University of Andorra
* Activity report for the 2008-2009 year (in Catalan)
Əbu Mənsur Əli ibn Yəzid

**Əbu Mənsur Əli ibn Yezid** – Şirvanşahlar dövlətinin on ikinci hökmdarı, Şirvanşah Yezid ibn Əhmədin oğlu.

## Fəaliyyəti

Şirvanşah Əbu Mənsur ibn Yezid qardaşı Mənuçöhr ibn Yezidi öldürdükdən sonra, 1034 – cü ildə hakimiyyətə gəlmişdir. O da, öz sələfləri kimi, əl-Baba sahib olmaq üçün bu şəhərin əmiri ilə müharibə aparmışdır. Sonra Şirvanşah vəziri Mənsur ibn Müsəddidi əl- Babda öz canişini təyin edərək onu *"hökumət binası"*nda yerləşdirdi, özü isə h.426 (1035)-cı ildə paytaxtı Yəzidiyyə qayıtdı. Lakin əmir Əbd ül-Məlik elə həmin il qəflətən əl-Babda Şirvanlılara hücum edərək Mənsur ibn Müsəddidi öldürdü. İçqalanı mühasirəyə aldı və rəis Əli ibn Həsən ibn Ənakın vasitəçiliyi ilə h.426-cı il rəcəb ayının 1-də (12 may, 1035) onun təslim edilməsinə nail oldu. Bundan sonra o, şəhəri və qalanı tutdu, Şirvan qoşunları isə Şirvana qayıtdı. Sonra Əbd ül-Məlik Şirvanşahla sülh sazişi bağladı və h.427-ci ilin səfər ayında (1035-ci ilin dekabrında) onun bacısı, Yəzidin qızı Şəmkuyyə ilə evləndi.

Əl-Babın hərbi rəisləri öz təhlükəsizliyi üçün qorxu keçirməyə başladılar. Buna görə də onlar tabeliyində olanlarla birlikdə Əbd ül-Məlikə hücum edib, onun vəzirini evindəcə öldürdülər. Əbd ül-Məlik ailəsi ilə Şirvana qaçdı. Rəislər onu paytaxta qaytarıb gətirmək üçün Şirvana iki ağsaqqal göndərdilər. Lakin Şirvanşah elçiləri həbs etdi, onları qandallayıb qalalardan birinə saldı. Bundan sonra o, əmirə əl-Babda öz hakimiyyətini bərpa etməkdə kömək göstərdi. Əmir Əbd ül-Məlik doqquzillik hakimiyyətdən sonra h.434-cü il rəcəb ayının 25-də, cümə axşamı (10 mart 1034-cü il) öldü. Əbu Mənsur Şirvanda on il – h.435 (1043)-ci ildə ölənə qədər hakimiyyət sürdü.

## Ailəsi
*Atası Yəzid ibn Əhməd. Şirvanşah (991-1027) və Dərbənd əmiri (1019-1021).
*Həyat yoldaşı Sitt bint Fəzl. Arran əmiri Fəzl bin Məhəmmədın qızı, Şəddadilər sülaləsindən, Əbu Mənsur Əli ibn Yəziddən əvvəl onun qardaşı Mənuçöhr ibn Yezidin həyat yoldaşı.
*Qardaşı Ənuşirəvan ibn Yəzid. Atasına qarşı üsyan qaldırdığı üçün həbs edildi, həbsdə öldü.
*Qardaşı Mənuçöhr ibn Yəzid. Şirvanşah (1027-1034)
**Qardaşı oğlu Hörmüzd. Tabasaran əmiri (?-1065). Əgər anası Sitt bint Fəzldirsə, Əbu Mənsur Əli ibn Yəzidin ögey oğludur.
*Qardaşı Qubad ibn Yəzid 
**Qardaşı qızı. Səlcuq əmiri Qaratəkinin həyat yoldaşı.
*Qardaşı Əhməd ibn Yəzid
**Qardaşı oğlu Buxtnassar Əli ibn Əhməd
*Qardaşı Salar ibn Yəzid 
*Qardaşı Məmlan ibn Yəzid
*Bacısı Şəmkuyyə. Haşimilər sülaləsindən Dərbənd əmiri II Əbdülmalikin (1034-1043) həyat yoldaşı.

## Sikkəsi

Şirvanşah Əbu Mənsur ibn Yeziddən Şamaxı rayonunun Çuxuryurd həndəvərində tapılmış alçaq əyarlı gümüş sikkə qalmışdır. Sikkənin üzərində aşağıdakılar təsvir olunmuşdur: 1 – səthində bir neçə kiçicik dairələr, sağ tərəfdən oxunmayan söz var, sol tərəfi budanmışdır. Çevrə boyu budanmiş yazı nəzərə çarpır II (Məhəm)məd rəsulullah, (əl)-Məlik əl-adil..əd-dövlə Əbu (Mənsur Əli ibn Yəzid) (Şir)vanşah, müvali əmir (əl Möminin); çevrə boyu hər şey budanmışdır.

## Döyüş və hakimiyyət mübarizəsi xronologiyası

## İstinadlar
 

## Həmçinin bax
* Kəsranilər
* Azərbaycan tarixi
Qubad ibn Yəzid

**Qubad ibn Yəzid** – Şirvanşahlar dövlətinin on üçüncü hökmdarı, Şirvanşah Yəzid ibn Əhmədin oğlu.

## Fəaliyyəti

Şirvanşah Əbu Mənsur Əli ibn Yəzidin ölümündən (1043) sonra hakimiyyətə onun qardaşı Qubad ibn Yəzid gəlmişdir. Hələ Şirvanşah Əbu Mənsurun hökmranhğı dövründə Şirvanşahla hərbi rəislər arasında çəkişmələr davam edirdi.  H.436 (1044)-cı ildə əl-Bab əmiri ilə hərbi rəislər arasında nifaq düşdü. Onlar əmirin üstünə hücum çəkdilər, onun arvadı Şəmkuyyəni ələ keçirib qardaşı Şirvanşah Qubadın yanına göndərdilər. Qubad Şəmkuyyəni qalaya saldı, lakin sonra azad etdi və h.437 (1045)-cı ildə ərinin yanına qaytardı. Elə həmin il Qubad türk oğuzların hücumundan qorxaraq paytaxtı Yəzidiyyənin ətrafına yonulmuş daşdan möhkəm qala divarı çəkdirdi və dəmir qapı qoydurdu. Qubad altı il səltənət sürüb h.441-cı il səfər ayının 24-də (28 iyul 1049) öldü.

## Ailəsi
*Atası Yəzid ibn Əhməd. Şirvanşah (991-1027) və Dərbənd əmiri (1019-1021).
*Qardaşı Ənuşirəvan ibn Yəzid. Atasına qarşı üsyan qaldırdığı üçün həbs edildi, həbsdə öldü.
*Qardaşı Mənuçöhr ibn Yəzid. Şirvanşah (1027-1034)
**Qardaşı oğlu Hörmüzd. Tabasaran əmiri (?-1065). 
*Qardaşı Əbu Mənsur Əli ibn Yəzid. Şirvanşah (1034-1043)
**Qardaşları Mənuçöhr və Əbu Mənsur Əlinin həyat yoldaşı Sitt bint Fəzl. Arran əmiri Fəzl bin Məhəmmədın qızı, Şəddadilər sülaləsindən.
*Qardaşı Əhməd ibn Yəzid
**Qardaşı oğlu Buxtnassar Əli ibn Əhməd
*Qardaşı Salar ibn Yəzid 
*Qardaşı Məmlan ibn Yəzid
*Bacısı Şəmkuyyə. Haşimilər sülaləsindən Dərbənd əmiri II Əbdülmalikin (1034-1043) həyat yoldaşı.
*Qızı. Səlcuq əmiri Qaratəkinin həyat yoldaşı.

## İstinadlar

## Həmçinin bax
* Kəsranilər
* Azərbaycan tarixi
Buxtnassar Əli ibn Əhməd

**Buxtnassar Əli ibn Əhməd** – Şirvanşahlar dövlətinin on dördüncü hökmdarı, Şirvanşah Əbu Mənsur ibn Yezidin qardaşı oğlu.

## Fəaliyyəti

Şirvanşah Qubadın öldüyü ilk gündən hakimiyyətə onun qardaşı oğlu Buxtnəssar Əli ibn Əhməd ibn Yəzid ibn Əhməd ibn Məhəmməd ibn Yəzid keçdi. Təqribən bir ildən sonra o, hakimiyyətdən salındı və onun əmisi Salar ibn Yezid Şirvanşah elan olundu.  Şamaxı qalası təslim olunduqdan sonra Buxtnassar Şirvandan qaçdı, lakin Saların onun dalınca saldığı dəstə Beyləqan yaxınlığında onu yaxalayıb öldürdü.

## Ailəsi
*Atası Əhməd ibn Yezid. Şahzadə, Yəzid ibn Əhmədin oğlu.
*Əmisi Ənuşirəvan ibn Yəzid. Atasına qarşı üsyan qaldırdığı üçün həbs edildi, həbsdə öldü.
*Əmisi Mənuçöhr ibn Yəzid. Şirvanşah (1027-1034)
**Əmioğlusu Hörmüzd. Tabasaran əmiri (?-1065). 
*Əmisi Əbu Mənsur Əli ibn Yəzid. Şirvanşah (1034-1043)
**Əmiləri Mənuçöhr və Əbu Mənsur Əlinin həyat yoldaşı Sitt bint Fəzl. Arran əmiri Fəzl bin Məhəmmədın qızı, Şəddadilər sülaləsindən.
*Əmisi Qubad ibn Yəzid. Şirvanşah (1043-1049)
**Əmiqızısı. Səlcuq əmiri Qaratəkinin həyat yoldaşı.
*Əmisi Salar ibn Yəzid 
*Əmisi Məmlan ibn Yəzid
*Bibisi Şəmkuyyə. Haşimilər sülaləsindən Dərbənd əmiri II Əbdülmalikin (1034-1043) həyat yoldaşı.

## Döyüş və hakimiyyət mübarizəsi xronologiyası

## İstinadlar

## Həmçinin bax
* Kəsranilər
* Azərbaycan tarixi
Ələsgər Əlizadə

**Ələsgər İsmayıl oğlu Əlizadə** () — Azərbaycan sovet partiya və dövlət xadimi, Kirovabad (Gəncə) Şəhər Partiya Komitəsinin birinci katibi (1966–1970), Azərbaycan SSR Ali Sovetinin VII çağırış deputatı.

## Həyatı
1929-cu il noyabrın 29-da Gəncə şəhərində ziyalı ailəsində anadan olmuşdur.
1948-ci ildə Gəncədə orta məktəbi bitirdikdən sonra Ələsgər Əlizadə Azərbaycan Dövlət Univcrsitetinin hüquq fakültəsinə daxil olmuşdur. 1952-ci ildə, hələ Universitetin 4-cü kursunda oxuyarkən, o, Azərbaycan Lenin Kommunist Gənclər İttifaqının Caparidze Rayon Komitəsinin 2-ci katibi, sonra isə 1-ci katibi seçilir. 1954-cü ildən komsomolun Bakı Komitəsinin katibi vəzifəsində çalışır, 1955-ci ildə Moskvaya Mərkəzi Komsomol məktəbinə oxumağa göndərilir, həmin ilin dekabrında isə Azorbaycan Lenin Kommunist Gənclər İttifaqının Mərkəzi Komitəsinin katibi seçilir.

1957-ci ildə Ələsgər Əlizadə VII Ümumidünya Gənclər festivalında Azərbaycan nümayəndələrinin rəhbəri kimi iştirak etmişdir. 1960-cı ilin yanvarında Ələsgər Əlizadə Azərbaycan Kommunist Partiyasının Kirovabad (Gəncə) Şəhər Komitəsinin 2-ci katibi seçilir. 1962–1966-cı illərdə o Kirovabad Şəhər İcraiyyə Komitəsinin sədri, 1966–1970-ci illərdə isə şəhər Partiya Komitəsinin 1-ci katibi vəzifəsində çalışır.

1960–1970-ci illərdə Ələsgər Əlizadənin rəhbərliyi altında Gəncədə geniş quruculuq və abadlıq işləri aparıhr, yeni parklar, meydanlar və küçələr salınır, bir çox yaşayış və məişət binaları tikilir, şəhər partiya və icraiyyə komitəsinin binası, Gəncə mehmanxanası tikilib istifadəyə verilir.

## Mənbə

### İstinadlar

### Ədəbiyyat

* 
* 
* 
*
Süleyman Məmmədov (dövlət xadimi)

**Məmmədov Süleyman Fərhad oğlu** (1932, Göyçay ş. - 30 noyabr 2017, Bakı ş.) — Azərbaycanın görkəmli dövlət xadimi, SSRİ Ali Sovetinin deputatı, Gəncə Şəhəri Xalq Deputatları Sovetinin sədri, Gəncə Alüminium zavodunun direktoru.

## Həyatı
Süleyman Məmmədov 1932-ci ildə Göyçay şəhərində anadan olub. Göyçay şəhər 4 №li orta məktəbi bitirdikdən sonra ali təhsil almaq üçün Bakı şəhərinə gəlir və sənədlərini Azərbaycan Sənaye İnstitutuna verir. 1954-cü ildə həmin İnstitutu bitirərək təyinatla Sumqayıt Alüminium zavoduna işləməyə göndərilir. 1959-cu ildən həmin zavodun baş mexaniki təyin olunur. 1960-cı ildə ona Azərbaycan Ali Sovetinin Fərmanı ilə "Azərbaycan SSR əməkdar səmərələşdiricisi" fəxri adı verilir. Azərbaycan hökumətinin göndərişi ilə 1962-ci ildə Gəncədə tikilən Alüminium zavodu üçün 5,7 milyon rubl dəyərində olan texnoloji avadanlığı qəbul etmək üçün Çexoslovakiyaya ezam olunur. SSRİ Əlvan Metallurgiya Nazirliyinin razılığı ilə 1967-ci ildə Azərbaycanda yaradılan xüsusi Tikinti Quraşdırma idarəsinin müdiri, 1970-ci ildə isə Gəncədəki İttifaq əhəmiyyətli Alüminium zavodunun direktoru vəzifəsinə təyin olunur. 4700 nəfər işçisi olan Kirovabad Alüminium zavoduna 7 il rəhbərlik edir. 1971-1972-ci ildə "Qırmızı Əmək Bayrağı" və "Şərəf Nişanı" ordenləri ilə təltif olunur. 1977-ci ildə ikinci dəfə Mərkəzi Komitəyə Heydər Əliyevin qəbuluna dəvət olunaraq, Kirovabad Şəhər Xalq Deputatları Sovetinin sədri seçilir və üç ilə yaxın bu vəzifədə işləyir. 1980-1988-ci illərdə Əlvan Metalların Emalı zavodunda direktor işləyir. 1988-ci ildə 2-ci dəfə Şəhər Xalq Deputatları Sovetinə sədr seçilir və Azərbaycan Ali Sovetinin deputatı olur. Elə həmin ildən 1990-cı ilin mayına kimi şəhər Partiya Komitəsinin I katibi vəzifəsində çalışır. Bundan sonra SSRİ Ali Sovetinin deputatı kimi Sənaye və Energetika Komitəsində fəaliyyət göstərir. İşlədiyi müddət ərzində yaxşı işinə görə çoxlu sayda fəxri fərmanlara, orden və medallara layiq görülüb. 1995-ci ildən dövlət qulluqçusu təqaüdçüsü idi. Süleyman Məmmədov 2017 - ci il noyabrın 30 - da vəfat edib.

## Mənbə
* Süleyman Məmmədov
Göylər məscidi

**Göylər məscidi** — Azərbaycanın Şamaxı rayonunun Göylər kəndi ərazisində yerləşən tarixi-memarlıq abidəsi. XII–XIII əsrlərdə inşa edilən məscid Şamaxı rayon mərkəzindən 16 km cənub–qərbdə yerləşir.

## Tarixi
Üslub xüsusiyyətlərinə görə binanın tikilmə tarixi XII əsrə aid edilir. Qədim qəbristan, karvansara kompleksi və Pirmərdəkan türbəsi məscidin ətrafında yerləşir.

## Həmçinin bax
* Pirmərdəkan türbəsi
Tələbə

[thumb|[Orta əsrlər|Orta əsr tələbəsi]]
**Tələbə**  — ali və orta ixtisas yaxud peşə-ixtisas məktəblərində təhsil alan şəxs. Qədim Romada və orta əsrlərdə öyrənməyə maraq göstərən hər bir kəs tələbə adlanırdı.

Tələbələr tədris müəsəsisəsində tədris prosesində mühazirələri dinləyir, seminarlarda iştirak edərək öz bilik səviyyələrini nümayiş etdirirlər.

Bakalavriat və magistrant səviyyəsində tədris mövcud olan müəssisələrində  *tələbə* adı  *bakalaviatura tələbəsi*, *magistratura tələbəsi* kimi də işlənir. Bununla yanaşı *bakalaviriant* və *magistrant* adı da işlənir.

## Həmçinin bax
* Beynəlxalq Tələbə Günü
* Universitet

## Mənbə

* "Təhsil haqqında" Azərbaycan Respublikasının Qanunu 

## İstinadlar
Anqola universitetlərinin siyahısı

**Anqola universitetlərinin siyahısı**:

* Aqostine Neto Universiteti, Luanda və Uamboda yerləşən ən böyük dövlət universiteti.
* Anqola Müstəqil Universiteti (Universidade Independente de Angola), özəl universitet,Luanda.
* Anqola Katolik Universiteti, kiçik özəl universitet, Luanda.
* Lusiada University, kiçik özəl Portuqaliya universiteti, Luanda, Benqela və Kabinda (şəhər)da kampusları vardır.
* Jean Piaget University of Angola, kiçik özəl universitet, Luanda və Benqelada yerləşir.
* Universidade Metodista de Angola
* Universidade Metropolitana
* Universidade Privada de Angola
* Universidade Oscar Ribas
* Universidade de Belas
* Universidade Gregorio Semedo
* Universidade Tecnica de Angola
* Universidade José Eduardo dos Santos, Huamboda yerləşir
* Instituto Superior Politécnico do Huambo
* Universidade Katyavala Bwila
* Instituto Superior Politécnico do Cazenga

## Həmçinin bax

* Anqola
* Ölkələr üzrə universitetlərin siyahısı
Sinqlər

Hindistanda orta əsrlərdə baş vermiş dini münaqişələrdə müslümlər(müsəlmanlar) qalib gələrək Hindistanın qərb və şimal hissələrində İslamı yaymışdılar. Lakin öz yerli dinlərinə sadiq qalan bəzi hind tayfa başçıları müsəlmanlara qarşı ordu toplamaq qərarına gəlmişdilər. Onlar həmin orduya daha cəsarətli, mərd və sədaqətli hindliləri seçmək üçün xüsüsi üsuldan istifadə etmişdilər.

## Sinqlərin seçilməsi
Rəvayətə görə bəzi hind başçıları bir binanın qarşısına toplanmış və üzünü camaata tutaraq demişlər:*Ay camaat, biz əvvəl-axır müslümlərdən qisas almalıyıq!Bundan ötrü insan qanı lazımdır. Kim öz həyatınını millət yolunda qurban vermək istəyirsə, gəlsin bu binaya!*Bir nəfər irəli çıxıb deyir:*Öz millətim yolunda həyatımı quban verməyə hazıram!*Onu otaqlardan birinə aparırlar. Az müddət sonra bir nəfər qanlı köynəyi qaytarıb camaata deyir:*Budur onun köynəyi!İndi daha kim özünü millət yolunda qurban vermək istəyirsə gəlsin!*Yenə bir neçə adam cəsarətlə irəli çıxıb öz razılığını bildirir. Bu qayda ilə bir neçə gün əməliyyatı davam etdirirlər. İlk günlərdə kifayət qədər adam yığa bilirlər. Amma bu cəsur cavanların heç birini öldürməmişdilər. Camaata göstərdikləri qanlı köynəkdəki heç qan deyilmiş. Bu qayda ilə onlar ən yaxşı döyüşçüləri seçirmişlər.

## Sinqlərin qaydaları
1)onlar müsəlmanlara qalib gələnə qədər, saçlarını və saqqallarını qırxmayacaqlarına and içmişdilər.
2)Onların şalvarları xüsusi şəkidə olurdu. Bu şalvarlar şəltə adlanırdı.
3)Başlarının və saqqallarının tükü uzananda onu hər iki tərəfdən başlarına sarıyar, nazik tor yuxarıda bağlayar və çalma ilə başlarını bağlayırdılar.
4)Sinqlər yanlarında xüsusi silah kimi uzun xəncər gəzdirirdilər.
Antiqua və Barbudada təhsil

**Antiqua və Barbudada təhsil** - Ölkədə savadlılıq 90%  səviyyəsindədir. 1998-ci ildə  Antiqua və Barbudada Karib dənizi hövzəsi üçün tibb xidmətinin təşkil edilməsi üçün  xüsusi proqram qəbul edildi. Bu proqram daxilində ölkdə müasir avadanlıqlarla təchiz edilimiş tibbi mərkəzlər və xəstəxanalar tikilir. Antiqua adasında 1882-ci ildə yaradılmış Antiqua Tibbi Elmlər Universiteti (UHSA)   və 2004-cü ildən fəaliyyət göstərən Antiqua Amerika Universiteti (AUA) vardır. 

Həmçinin Antiqua Dövlət Kolleci və Antiqua və Barbuda İnformasiya texnologiyaları İnstitutu da fəaliyyət göstərir. Vest-İndia Universitetinin Antiqua filialı da mövcuddur.

## İstinadlar
Novosibirsk

**Novosibirsk** — Rusiya Federasiyasında yerləşən şəhər, Novosibirsk vilayətinə daxildir. Ticarət, sahibkarlıq, mədəni, sənaye, nəqliyyat və federal əhəmiyyətli mərkəz. 1893-cü ildə qurulan, şəhər statusu 1903-cü ildə qəbul etmişdir. Əhalisi — 1.567.087 nəfər (2015). Şəhər sahəsi 505,62 km² ərazini əhatə edir.

## Tarixi
Hazırkı Novosibirsk ərazisində ilk rus məskunlaşması Nikolay kəndi idi.

## Coğrafiyası və iqlimi
Novosibirsk meşə və çöl təbii zonalarının kəsişməsində, Qərbi Sibir düzənliyinin cənub-şərq hissəsində yerləşir. Novosibirsk kontinental iqlim zonasında yerləşir; Havanın orta illik temperaturu +1,8 °C °. Günəşli saatlarının orta illik sayı — 2077.

## Əhalisi
Novosibirsk Rusiyanın üçüncü ən böyük şəhəridir. Şəhərin milyonuncu əhalisi 2 sentyabr 1962-ci anadan olmuşdur. XXI əsrdə Novosibirsk birinci regional şəhər olmuşdur ki, Rusiya şəhərlərində yarım milyon əhalinin dəyərini keçib. Son illərdə Novosibirsk əhalisi də tədricən MDB ölkələrindən olan beynəlxalq miqrasiya artımı ilə əlaqədar artır. Novosibirsk Sibir, Qazaxıstan və Mərkəzi Asiyadan olan miqrantlar üçün cazibə mərkəzi olaraq qalır.

**Cinsi tərkibi**
* Kişilər — 637,9 min nəfər (45,3%).
* Qadınlar — 771,2 min nəfər (54,7%).

Novosibirskdə yaşayan müxtəlif millətlərin, cinsi nisbətində ciddi fərqlər var. Belə ki, ruslara hər 100 qadına 81 kişi, ukrainlara 87, tatarlara, 86, almanlara 90 kişi düşür. Eyni zamanda, özbəklərə hər 100 qadına 360 kişi, taciklərə 469, çinlilərə 690, türklərə isə 2060 kişi düşür.

### Tanınmışları
* Andrey Zvyaginsev

## İstinadlar
Süleyman Mikayılov

**Süleyman Mikayılov** (tam adı: *Süleyman Surxay oğlu Mikayılov*; ) — Lənkəran Şəhər İcra Hakimiyyətinin başçısı (2005–2010), Qaradağ Rayon İcra Hakimiyyətinin başçısı (2010–2026).

## Həyatı
Süleyman Mikayılov 1962-ci ildə aprelin 27-də anadan olub. 1979-cu ildə Naxçıvan şəhər 2 saylı orta məktəbini, 1984-cü ildə Azərbaycan Dövlət Bədən Tərbiyəsi İnstitutunu, 2004-cü ildə isə Bakı Dövlət Universitetinin Hüquq fakültəsini bitirmişdir.

1979-cu ildə Naxçıvan şəhər Uşaq idman məktəbində məşqçi kimi əmək fəaliyyətinə başlayıb. 1984–1994-cü illərdə Naxçıvan şəhər orta ixtisas musiqi məktəbində bədən tərbiyəsi rəhbəri, 1994–1995-ci illərdə "Səma" kiçik müəssisəsinin direktoru işləyib.

1995–1999-cu illərdə Bakı Baş Gömrük İdarəsinin Qaçaqmalçılıq və Gömrük Qaydalarının Pozulmasına Qarşı Mübarizə şöbəsinin rəisi, idarə rəisinin birinci müavini, idərənin rəisi vəzifələrində çalışıb.

1999–2001-ci ildə Dövlət Gömrük Komitəsinin İşlər İdarəsi rəisinin müavini, bir müddət Vergilər Nazirliyinin Operativ Nəzarət İdarəsinin rəisi işləyib.

Ailəlidir, iki övladı var.

## Siyasi fəaliyyəti
2005-ci ildə Yardımlı Rayon İcra Hakimiyyətinin başçısı, 2005–2010-cu illərdə isə Lənkəran Şəhər İcra Hakimiyyətinin başçısı vəzifələrində çalşıb.

Azərbaycan Respublikası Prezidentinin 4 mart 2010-cu il tarixli Sərəncamı ilə Bakı şəhəri Qaradağ Rayon İcra Hakimiyyətinin başçısı təyin edilib.

30 yanvar 2026-cı ildə Qaradağ Rayon İcra Hakimiyyətinin başçısı vəzifəsindən azad edilib.

## İdman fəaliyyəti
2003-cü ildən Azərbaycan Respublikası Boks Federasiyasının vitse prezidentidir.

3 noyabr 2010-cu ildən 2014-cü ilə qədər Beynəlxalq Boks Assosiasiyasının İcraiyyə Komitəsinin üzvü olub.

16 aprel 2015-ci ildən etibarən Avropa Boks Konfederasiyasının İcraiyyə Komitəsinin üzvü olub.

## İstinadlar

## Xarici keçidlər
* İcra hakimiyyətinin başçısı (Arxivləşdirilib)
Venven Han

*Venven Han*' (Çincə:韓雯雯; pinyin: Hán wénwén; ) — Çin aktrisası və skripkaçıdır. Soyadı Handır. Venven Han1995-ci il avqustun 24-ü Çinin Xian şəhərində anadan olmuşdur. Hal Hazırda da həmin şəhərdə yaşayır. Skripka çalmağa lap kiçik yaşlarından başladığını və bundan zövq aldığını bildirir. 2010-cu ildə çəkilən Karateçi uşaq filmindəki Mei Ying rolundan məşhur olmuşdur. Həmin filmin bir çox səhnələrində də Venven Han seçilmiş əsərdən parçalar ifa edir. O, ingilis və çin dillərinin hər ikisində danışa bilir. Venven Han həm də yaxşı rəqs etməyi bacarır. O, bu filmdə Ledi Qaqanın Poker Face adlı mahnısında rəqs edir. Venven filmin  Los Ancelas və Vestvud premyerayarında iştirak edib. O, Ceydın Smitlə bir fildə çəkilməyin xoş olduğun və gələcəkdə də onunla bir filmə çəkilmək istədiyin bildirib. Venven Han 2013-cü ildə çəkiləcək Karateçi uşaq 2 filmində də rol alması güman olunur. 

**Filmoqrafiya**

## Həmçinin bax
*Karateçi uşaq (film, 2010)
*Ceki Çan
*Cenvey Van

## İstinadlar

## Xarici keçidlər
*
*
*
*
*
Kastamonu Universiteti

**Kastamonu Universiteti** ya da qısaca **KASÜ** — 1956-cı ildə yaradılan dövlət universitetidir.

## Fakültələr və kafedralar
KASÜ Kuzeykent Kastamonu Yerleşkesinde başlıca 5 fakültə və bunlara bağlı 35 kafedra vardır

## Xarici əlaqələri
Qafqaz Universitetlər Birliyinin üzvüdür.

## Həmçinin bax
* Türkiyə universitetlərinin siyahısı

## Xarici keçidlər
* Kastamonu Universiteti

## İstinadlar
New College of the Humanities

**New College of the Humanities** — Londonda yaradılması gözlənilən və Oksford və Kembric universitetlərinə ciddi rəqib olacağı gözlənilən özəl universitet layihəsi.

## İstinadlar
Azərbaycan baş prokurorlarının siyahısı

## [[Azərbaycan Xalq Cümhuriyyəti]]
* Xəlil bəy Xasməmmədov (28 may 1918 – 17 iyun 1918)
* Fətəli xan Xoyski (17 iyun 1918 – 7 dekabr 1918)
* Teymur bəy Makinski (26 dekabr 1918 – 14 mart 1919)
* Aslan bəy Səfikürdski (14 mart 1919 – 22 dekabr 1919)
* Xəlil bəy Xasməmmədov (22 dekabr 1919 – 1 aprel 1920)

## [[Azərbaycan Sovet Sosialist Respublikası]]
* Əliheydər Qarayev (28 aprel 1920–1921)
* Sergey İvanov (1921–1922)
* Bahadır Vəlibəyov (1922–1926)
* Böyükağa Talıblı (1926–1928)
* Hüsü Hacıyev (1928–1930)
* Kərim Əbdülov (23 mart 1930 – 3 yanvar 1931)
* Böyükağa Talıblı (1931 – 15 fevral 1932)
* Səftər Cəfərov (1932–1935)
* Yaqub Məmmədov (1935–1936)
* Əbdülhəmid Yaqubov (1936 – 17 sentyabr 1936)
* Bahadır Vəlibəyov (17 sentyabr 1936 – iyul 1937)
* Ağahüseyn Əlihüseynov (sentyabr 1937 – 1941)
* Cəbrayıl Cəbrayılzadə (1941–1943)
* Xəlil Əfəndiyev (1943–1948)
* Əliabbas Əliyev (1948–1951)
* Hacı Rəhimov (1951–1954)
* Adil Babayev (1951–1954)
* Seyfulla Əkbərov (1951–1963)
* Qambay Məmmədov (1963–1976)
* Abbas Zamanov (17 avqust 1976 – 1985)
* İlyas İsmayılov (1985 – 29 avqust 1990)
* İsmət Qayıbov (29 avqust 1990 – 5 fevral 1991)

## [[Azərbaycan Respublikası|Azərbaycan Respublikası (1991-indiyə kimi)]]
* İsmət Qayıbov (5 fevral 1991 – <font color="crimson">20 noyabr 1991</font>)
* Murad Babayev (26 noyabr 1991 – 14 oktyabr 1992)
* İxtiyar Şirinov (14 oktyabr 1992 – 30 iyun 1993)
* Əli Ömərov (3 iyul 1993 – 8 oktyabr 1994)
* Eldar Həsənov (22 mart 1995 – 21 aprel 2000)
* Zakir Qaralov (25 aprel 2000 – 1 may 2020)
* Kamran Əliyev (1 may 2020 – indiyə kimi)

## İstinadlar
Bafadar Muradov

**Muradov Hacı Bafadar Sultanəli oğlu** () — Xızı Rayon İcra Hakimiyyətinin başçısı (1994–2001).

## Həyatı və fəaliyyəti
Bafadar Muradov 1936-cı il yanvarın 20-də Xızı rayonunun Giləzi (indiki Giləzi qəsəbəsi) kəndində anadan olmuşdur. 1955-ci ildə Giləzi kənd orta məktəbini, 1971-ci ildə isə Bakı Dövlət Universitetini bitirmişdir. Əmək fəaliyyətinə Sumqayıt Sintetik Kauçuk Zavodunda fəhlə kimi başlamışdır. 1957-ci ildə Giləzi Kolxozunda mexanizator, tarlaçılıq briqadasında şöbə müdiri, quşçuluq fabrikində sex müdiri, zootexnik, Giləzi Qarışıq Yem Zavodunda direktor, 1980-ci ildən Abşeron Rayon Aqrokombinatında baş direktor, Qobustan qoyunçuluq sovxozunda direktor, 1986-cı ildən Abşeron rayonundakı Xırdalan südçülük sovxozunda baş zootexnik, 1989-cu ildən Altağac sovxozunda direktor, 1992-ci ildən Xızı rayon Aqrokombinatı baş direktorunun müavini, 1994–2001-ci illərdə Xızı Rayon İcra Hakimiyyətinin başçısı vəzifələrində çalışmışdır.

2007-ci ildə Xızıda vəfat etmişdir.

## İstinadlar
Azərbaycan Respublikasının əməkdar melioratoru və irriqatorlarının siyahısı

__NOTOC__
**Azərbaycanın əməkdar melioratoru və irriqatoru** — 1991-1998-ci illərdə mövcud olmuş, Azərbaycanda su təsərrüfatı sahəsində xidmətlərinə görə verilən fəxri addır.

1991-1998-ci illərdə **2 nəfərə** "Əməkdar melioratoru və irriqatoru" fəxri adı verilib.

## 1991
# Abdullayev İzzət Müzəffər oğlu — 20.12.1991
# Hüseynov Tanrıverdi Kazım oğlu — 20.12.1991

## İstinadlar
Tribuna

**Əsas**
* Tribuna — natiq üçün çıxış yeri; 
* Tribuna — tamaşaçıların əyləşməsi və seyr etməsi üçün yüksək, pilləli yer;
* Tribuna — *Məcazi mənada* fikir bildirmə yeri.

**Mətbuat**
* Tribuna (Bakı, qəzet) — ictimai-siyasi qəzet
* Tribuna (qəzet) — 1990-cı ildən nəşr edilən qəzet
* Tribuna (Kiyev, qəzet) — 1918-ci ilin dekabrından 1919-cu ilin 3 fevralına qədər nəşr edilən qəzet 
* Tribuna (jurnal) — dərgi

**Digər**
* "Tribuna" — İnformasiya Agentliyi

## Həmçinin bax
* Tribunal
Qafar Sarıvəlli

**Qafar Sarıvəlli** — rəssam, Azərbaycan Rəssamlar İttifaqının üzvü.

## Həyatı
1956-cı il yanvarın 17-də Qazağın Kəmərli kəndində anadan olmuşdur. 1973-cü ildə Kəmərli kənd orta məktəbini bitirb. Həmin ildə Ə.Əzimzadə adına Azərbaycan Dövlət Rəssamlıq Məktəbinə daxil olub. 1974-76-cı illərdə Qazaxıstanda hərbi xidmətdə olub. 1980-ci ildə rəssamlıq məktəbini bitirib. Ailəlidir, iki övladı var.

## Fəaliyyəti
1985-ci ildən Respublika və Beynəlxalq sərgi-müsabiqələrinin daimi iştirakçısıdır. 1997-ci ildən Azərbaycan Rəssamlar İttifaqının üzvüdür. 2002-ci ildə ilk, 2005-ci ildə ikinci fərdi sərgisi keçirilib. 100-dən çox kitaba tərtibat verib, illüstrasiyalar çəkib. Rəsmlər toplusundan ibarət dörd kitabı çap olunub (1996, 2001, 2005 və 2008-ci illər).

## Mənbə
* Qafar Sarıvəlli
* Rəssam Qafar Sarıvəllinin sənət dünyası

## İstinadlar
İxtiyar Şirin

**İxtiyar Əlibala oğlu Şirinov** və ya sadəcə **İxtiyar Şirin** () — Azərbaycan Respublikasının Baş prokuroru (1992–1993), Azərbaycanın ilk həqiqi dövlət ədliyyə müşaviri (1992–1993).

## Həyatı
İxtiyar Əlibala oğlu Şirinov 23 iyul 1952-ci ildə hazırkı Beyləqan rayonunun Dünyamalılar kəndində anadan olmuşdur. Orta təhsilini başa vurduqdan sonra Beyləqan rayonundakı sovxozda fəhlə, Sumqayıtda zavodda laborant işləmiş, 1972–1977-ci illərdə Azərbaycan Dövlət Universitetinin Hüquq fakültəsində təhsil almışdır.

İxtiyar Şirin 1977-ci ildən prokurorluq orqanlarında çalışmış, 1977–1978-ci illərdə hazırkı Xətai Rayon Prokururluğunun müstəntiqi, baş müstəntiqi, 1982–1984-cü illərdə Bakı Şəhər Prokurorluğunun istintaq şöbəsinin prokuroru, Qaradağ rayon prokurorunun müavini, hazırkı Yasamal və Qaradağ rayonlarının prokuroru vəzifələrində işləmişdir.

13 nömrəli Puta seçki dairəsindən Azərbaycan Respublikası Ali Sovetinin XII çağırış deputatı seçilmiş, Azərbaycan Respublikası Ali Soveti Milli Şurasının tərkibinə daxil edilərək şuranın Hüquqi siyasət komissiyasının sədri vəzifəsinə seçilmişdir. Milli Şuranın Azərbaycan Respublikasının Milli Məclisi adlandırılmasından sonra Milli Məclisin Dövlət quruculuğu və hüquq siyasəti daimi komissiyasının üzvü olmuşdur. İstiqlalçı deputat olaraq 1991-ci ildə, parlamentdə məhz həmin 43 deputatdan biri olaraq Azərbaycan xalqının müstəqillik istəyinə səs vermişdir.

İxtiyar Şirin 21 may 1992-ci ildə Azərbaycan Respublikasının hüquq siyasəti üzrə Dövlət müşaviri təyin edilmiş və 28 oktyabr 1992-ci ildə bu vəzifədən azad edilmişdir. 14 oktyabr 1992-ci ildə Azərbaycan Respublikasının Baş prokuroru vəzifəsinə təyin olunmuş və ona 16 oktyabr 1992-ci ildə həqiqi dövlət ədliyyə müşaviri rütbə dərəcəsi verilmişdir. 14 sentyabr 1993-cü ildə isə bu rütbədən məhrum edilmişdir.

1993-cü ilin iyun hadisələrində Gəncədə Surət Hüseynovun komandası tərəfindən həbs olunub. 11 ay sonra məhkəmə cinayət işini xitam edib və azadlığa buraxılıb.

29 dekabr 1998-ci ildə Milli Konqres Partiyasını təsis etmiş və siyasi fəaliyyətini təsis etdiyi siyasi partiya ilə davam etdirmişdir.

14 noyabr 2022-ci ildə vəfat etmişdir.

## İstinadlar

## Xarici keçidlər
* Azərbaycanın general-polkovnikləri
İnfrastruktur

**İnfrastruktur** ( — *aşağı*, *alt* və  — *[[tikinti]]*, *[[məkan]]*) — sistemin fəaliyyəti üçün bir-biri ilə bağlı olan struktur və obyektlərin məcmusu. Məsələn,  təhsildə - tədrisi təşkil edən idarə və təşkilatlar; hərbidə - hərbi qüvvələr və onların fəaliyyətini təşkil edən idarə və təşkilatların birgə sistemi.

*hər hansı bir istehsalatın onun normal fəaliyyətini təmin edən köməkçi sahələr sistemi; 
*infraquruluş – sənayeyə və aqrar istehsalına xidmət edən təsərrüfat sahələri kompleksi.

## Ədəbiyyat

*Əliquliyev R.. Şükürlü S., Kazımova S. Elmi fəaliyyətdə istifadə olunan terminlər. Bakı, İnformasiya Texnologiyaları, 2009, 201 s.
İkihürgüclü dəvə

**** () —  cinsinə aid heyvan növü.

Təbii halda ikihürgüclü dəvələr 800 baş qalmışdır. Ona görə də onlar beynəlxalq Qırmızı kitaba düşmüşdür. Dəvələrin hamiləlik dövrü 13 aydır. Doğumdan 1 saat qabaq dəvələr sürüdən ayrılır və 1 bala doğur. Yeni doğulmuş balalar çox zəif olur. Dəvələr balalarını 1 ilə qədər südlə bəsləyirlər. Balalar 1,5–2 aydan sonra ot yeməyə başlayırlar.

## İstinadlar
Birhürgüclü dəvə

**** () —  cinsinə aid heyvan növü.

Təbii halda birhürgüclü dəvələrə rast gəlinməsi mümkün deyil. Əsasən, Afrika və Ərəbistan yarımadasında yayılmışdır.
Nigar Həsənzadə (aktrisa)

**Həsənzadə Nigar Tərlan qızı** – **Azərbaycan aktrisası**.

## Həyatı
1973-cu ildə Bakı şəhərində anadan olub. İlk təhsilini Bülbül adına onbirillik orta ixtisas musiqi məktəbində "Fortepiano" sinfidə alıb. İlk müəllimi Elmira Mustafayeva olub. 1991 – 1996-cı illərdə Bakı Musiqi Akademiyasında professor Tərlan Seyidovun sinfində ifaçılıq sənətinə yiyələnib. Xoreoqrafiya məkətəbinə konsertmeyster-pianoçu kimi dəvət alıb. 1998-ci ildə peşəsində köklü dəyişiklik etmək qərarı ilə Bakı Kamera Teatrında aktrisa kimi özünü sınayır. Uilyam Şekspirin "Otello" tamaşasındakı uğuru onu bu peşədə təsadüfi adam olmadığını təsdiqləyir. Sonralar Nigar Həsənzadə müxtəlif teatr festivallarında özünü sınayır. Bakıda keçirilən "Üfüq – XXI" teatr festivalından sonra, 2003-cu ildə Almaniyanın Kil şəhərində keçirilən III Beynəlxalq Monotamaşalar Festivalına dəvət alır və həmin festivalda diploma layiq görülür.

Bir sıra ölkələrdə (Rusiya, Ukrayna, İran, Almaniya) Beynəlxalq Teatr festivallarında iştirak edib mükafatlar alıb.

Ailəlidir – 2 övladı var.

## Əli və Nino
2006-cı ildə Azərbaycan Teatr Xadimləri İttifaqının nəzdində Yaradıcı Gənclər Təşkilatı yaradılır. Həmin təşkilat bir layihə olaraq Qurban Səidin "Əli və Nino" romanına müraciət edir. Yaranmış tamaşa layihəsində Nigar Həsənzadəyə həvalə edilən Nino obrazı böyük ustalıqla, çılğın ifa olunur. Bu tamaşa Nigar Həsənzadənin daha böyük aktyor potensialını açır.

## Rolları
# U. Şekspir "Otello" – Dezdemona.
# T. Vilyams "Arzu tramvayı" – Blanş Dübua.
# C. Məmmədquluzadə "Məkkəyə gedən yol" – Zeynəb.
# M. F. Axundov "Hekayəti-Müsyo Jordan və Dərviş Məstəlişah" – Şərəfnisə.
# Qurban Səid Əli və Nino – Nino.
# A. S. Puşkin "Daş qonaq" – Laura.
# E. Mirzəyev "Çıxış" – Ayşə.

## Filmoqrafiya
#Daşatan
#Qağayı
# Adın sirri və tale. Qurban Səid (film, 2010)
#Əli və Nino (film, 2016)
#Qul (film, 2022)
Su qabağı

**** () —  aləminin  dəstəsinin  fəsiləsinə aid bitki cinsi.

## Sinonimləri
*  Benth.
*  Hook.f.

## Növləri
* *[[Lagenaria abyssinica]]*
* *[[Lagenaria breviflora]]*
* *[[Lagenaria guineensis]]*
* *[[Lagenaria rufa]]*
* *[[Lagenaria siceraria]]* — Adi su qabağı 
* *[[Lagenaria sphaerica]]*

## İstinadlar

## Həmçinin bax
Çin Kommunist Partiyası

**Çin Kommunist Partiyası** (**ÇKP**) () — Çin Xalq Respublikasının əsas və hakim partiyası və üzvlərinin sayına görə dünyanın ən böyük partiyası. 1921-ci ildə təsis edilib və Çin vətəndaş müharibəsində Homindanın məğlubiyyətindən sonra hakimiyyətə gəlib.

Partiyanın rəhbər rolu ÇXR-in konstitusiyasında qeyd olunur.

## Tarix
ÇKP-nin mənşəyi Çin intellektualları arasında qərbdən gələn marksizm və anarxizm fikirlərinin populyarlıq qazandığı dövrdə baş verən 1919-cu il 4 may hərəkatından gəlir. Rusiyada Oktyabr inqilabı və bolşeviklərin qələbəsi də ÇKP-nin yaranması üçün ilham mənbəyi olub. Leninizmi və dünya inqilabını tərifləyən ilk qabaqcıl Çin intellektualı Li Daçjao idi. Partiyanın başqa həmtəsisçisi olan Çen Duşüdən fərqli olaraq, Li Çin Respublikasının işlərində iştrakından imtina etməyib. İkisi də inanırdı ki, Oktyabr inqlabı hər yerdə əzilən ölkələr üçün yeni dövr başladıb. ÇKP Vladimir Leninin avanqardizm strategiyasına əsaslanırdı.

Partiyanın ilk qurultayı 1921-ci il iyulun 23-dən 31-dək keçirilmişdir.

## Xarici keçidlər

* ''People's Daily''
Moskva Dövlət Sənaye Universiteti

**Moskva Dövlət Sənaye Universiteti (**ГОУ&nbsp;**МГИУ)**  — Rusiyaın tanınmış ali təhsil təhsil müəssisəsi. Müxtəlif illərdə Lixaçev adına zavod yanında zavod - Ali Texniki Təhsil Müəssiəsi ( Завод-ВТУЗ при ЗИЛ-е), Moskva avtomobilqayırma İnstitutu (ВТУЗ-ЗИЛ), Moskva Dövlət Sənaye Universiteti (МГИУ) adını daşımışdır.

## Universitet bu gün
Universitet 6 fakültədə 14 mühəndis, 7 iqtisadi və 2 hüquqi ixtisasə üzrə mütəxəssis hazırlayır. Universitetin 25 000 tələbəsi, 2 500 nəfər hazırlıq şəbəsinin dinləyicisi, 500 aspirantı və 50 dissertantı vardır.

## Mənbə
* Rəsmi saytı
Cenvey Van

**Cenvey Van** () — Çin aktyoru. Karateçi uşaq (film, 2010) filmindəki Çenq rolu ilə tanınıb.

## Bioqrafiya
Cenveyin ailəsi əslində Handandandır, lakin yaxşı təhsil onları Pekinə gəlməyə vadar edir. Onun 4 yaşı olanda "Pekin Şiçahai Həvəskar İdman Məktəbi"nə gedir. O məktəbə gedəndə zəif və  xəstə idi. O, burada Kunq Funu öyrənməyə başlayır. Burada çox çətinliyə dözür, heç bir çətinlikdən şikayətlənmirdi. Onun yaşı az olmağına baxmayaraq, milli yarışlarda çox mükafat aldı. Üç il sonra onun atası onu Haidan Gimnaziyasına göndərdi və o, milli uşunu öyrənməyə başladı. İki il sonra onun 10 yaşı olanda, milli uşu komandası yeni üzvlər axtaranda o, 57 rəqibi üstələyir və B-Mannskaft milli uşu komandasına müvəffəqiyyətlə daxil olur.

## Filmoqrafiya

## Xarici keçidlər
*百度百科
*Flixter 
* Official Blog
*News Report 
*  "Karateçi uşaq" filminin premyerasında Cenveyin videoları sword performance  
*Cenveyin Fan Club
Spektr

thumb|Günəş şüası üçbucaqlı şüşə prizmadan kedikdən sonra.

**Spektr** (  sözündən — görüntü, ruh) — fizikada  işığın monoxromatik (bir rəngli) toplananları çoxluğu. İşıq haqqındakı elmi anlayışlar dərinləşdikcə, bu anlayış elektromaqnit spektrinə də aid edildi. Spektrlərin vizual müşahidəsi üçün istifadə edilən cihaza spektroskop, spektri təsvir edən cihaza isə spektroqraf deyilir.

## Tarixi
Elmə bu termini İsaak Nyuton 1671—1672-ci illərdə işığın prizmada sınmasından alınan göy qurşağına oxşayan çoxrəngli zolağı təsvir etmək üçün gətirmişdir.

## Ədəbiyyat
* Вавилов С. И. Принципы и гипотезы оптики Ньютона. Собрание сочинений. том 3, Москва, Изд-во АН СССР, 1956.
* Gustav Kirchhoff, Robert Bunsen. Chemical Analysis by Observation of Spectra / Engl. translation from Annalen der Physik und der Chemie (Poggendorff), Vol. 110 (1860).

## Mənbə

* Göy cisimlərinin işıqlanmasının ötürülməsi və spektrləri 
* Spektr Flash-əlavə

## İstinadlar
Birinci Səlib yürüşü

**Birinci səlib yürüşü** Qərbi Avropa ölkələrinin Yaxın Şərqə-Qüdsü və Fələstini ələ keçirmək məqsədilə hücum etdiyi Səlib yürüşlərinin bir hissəsidir. Bu yürüş səlib yürüşlərindən birincisi olmasa belə, elmi ədəbiyyatda Birinci səlib yürüşü adını almışdır. Çünki, səlib yürüşlərinin ilki olan İlk Səlib yürüşündə hakim feodallar deyil, qara camaat aparıcı qüvvə idi. 3 il çəkən müharibələrin sonunda xristianlar Qüdsü və bir sıra digər əraziləri ələ keçirərək, burada dörd feodal dövlət qurdular. 

## Səbəbi

## Başlanması

## Müharibənin gedişi
### İznikin alınması
### Antakyanın alınması
### Qüdsün alınması

## Nəticə
Qütb sahələri

right|thumb|300px|Qütüb sahələri
 
Yer kürəsinin **qütbləri** iki yerə bölünür:Şimal qütb sahəsi-Arktika,Cənub qütb sahəsi isə-Antarktida adlanır.Hər iki sahə qütb qurşağı boyunca qalın buz qatları ilə örtülüdür.Əgər Şimal qütbündə buz qatının altı Şimal Buzlu okeanının sularından ibarətdirsə,Cənub qütbündə bütöv bir qitə-Antarktida tamamilə buzlarla örtülüdür

## Şimal qütbü
Şimal qütb  sahəsi  Avrasiya  və Şimali Amerika materiklərinin şimal sərhədlərinin bir hissəsini,Şimal Buzlu okeanının,demək olar ki,bütünlüklə(Norveçin sahil adalarından başqa) ,eləcə də Atlantik və Sakit okeanların ən uzaq şimal sularının bir hissəsini əhatə edir.Ərazisi 27mln.kv.km-dir(bəzi yerlərdə 21mln.lv.km).

## Cənub qütbü
Cənub qütb sahəsi Antarktida materikini və eləcə də onunla həmsərhəd olan Ueddell,Ross,Amundsen,Belinshauzen və s. dənizlərlə birlikdə Atlantik,Hind və Sakit okeanların bir hissəsini əhatə edir.

## Temperatur
Qütb sahələrində istər Arktika,istərsə də Antarktida da temperatur rejimi -30–50&nbsp;°C arasında dəyişir.Bununla yanaşı,buzlaqların dəniz sahili zolaqlarında temperatur 0&nbsp;°C-dən yuxarı qalxdıqda bəzi yerlərdə buz parçalanır və cərəyanlar onları açıq okeanlara aparır.
 
Şəkil:WhiteNightKinsarvik.jpg
Şəkil:Transantarctic mountain hg.jpg|
Şəkil:Polar Bear 2004-11-15.jpg|
Şəkil:Pygoscelis papua.jpg|
Şəkil:Polar scenes.jpg|
Şəkil:Greenland ice stream.jpg| 
Şəkil:The Earth seen from Apollo 17.jpg|
Şəkil:Aurora2.jpg|
Canni Versaçe

**Canni Versaçe** (; ) — İtaliyalı geyim dizayneri.

## Mükafatları
 Ordine al merito della Repubblica Italiana-nın komandoru.

## İstinadlar
Lətif bəy Mahmudbəyov

**Mahmudbəyov Lətif bəy Əsəd bəy oğlu** () — Azərbaycan həkimi, tibb elmləri doktoru (1955), professor (1959).

## Həyatı
Lətif bəy Mahmudbəyov 1895-ci ildə Şamaxıda doğulub. 1913–1918-ci illərdə Kiyev Universitetinin tibb fakültəsində ali təhsil almışdır.

Quba ali ibtidai məktəbinin həkimi (1.11.1919-dan); Quba mahal həkimi (1919–1920); Bakının müxtəlif xəstəxanalarında həkim; ATİ yoluxucu xəstəliklər kafedrasının müdiri vəzifəsində çalışıb.

1972-ci ildə Bakıda vəfat edib.

## İstinadlar
Rusiya Federasiyası Kommunist Partiyası

**Rusiya Federasiyası Kommunist Partiyası** (, abbr. *КПРФ*) — Rusiya Federasiyasında rəsmi qeydiyyata alınmış aparıcı müxalif partiyası.

## Tarixi

Partiya 1992-ci ilin fevralın 14-də keçirilən Rusiya Kommunistlərinin II Fövqəladə Qurultayının qərarına görə Rusiya Sovet Federativ Sosialist Respublikası Kommunist Partiyası adı altında yaradılıb.

## Nəticələri

### Prezident seçkiləri
KPRF Rusiya Federasiyası Prezidenti seçkilərində 5 dəfə iştirak edib.

### Milli Duma seçkiləri
KPRF Rusiya Federasiyası Dövlət Duması seçkilərini 6-sında iştirak edib.

## Mənbə
* KPRF Rəsmi səhifə
* Partiyanın platforması 
* Rusiya Federasiyası Kommunist partiyalarının kataloqu

## Xarici keçidlər
Tiffanidə səhər yeməyi (film)

**"Tiffanidə səhər yeməyi"** () — rejissor Bleyk Edvardsın filmi.

## Məzmun
Varlı sevgilisinin hesabına yaşayan yazıçı Pol Varjak yeni mənzilə köçür və burada qonşusu Holli Qolaytli ilə tanış olur. Holli necə gəldi yaşayan yelbeyin qızdır. Bəziləri onu avantürist hesab edir, bəziləri isə onun tülkü kimi hiyləgər olduğunu fikirləşirlər. O, varlı kişinin məşuqəsi olmaq arzusu ilə yaşayır. O, öz adını dəyişir, telefonunu çarpayının altındakı çamadanda saxlayır, mənzilindən pəncərə vasitəsilə çıxır və zərgərlik mağazası "Tiffany & Co." haqqında xəyal edir. Holli özünə "Tiffany & Co." kimi sakit yer tapsa, o, həyatından qaçmaqdan əl çəkəcək və öz sevimli pişiyinə ad qoyacaq.

## Film haqqında
* Odri Hepbern bu filmdə sadə, qeyri-adi, özünə varlı kavaler axtaran Holli Qolaytli rolunu ifa edir. Bu rol sonradan onun fəaliyyətinə çox uğur gətirir. Odri Hepbernin filmdə "Moon River" mahnısını ifa etməsi bəstəkar Henri Mançiniyə və sözlərin müəllifi Conni Merserə 1962-ci ildə "Oskar" qazandırır.
* Filmdə Hollinin adsız pişiyi rolunda Oranci adlı kürən pişiyi çəkmişdilər. Bu pişik "Tiffanidə səhər yeməyi" filmindən başqa 6 filmdə də çəkilmişdir.
* Odri Hepbernin filmdəki qara rəngli geyimi Givenchy brendinə məxsusdur.

## Filmin heyəti

### Film üzərində işləyənlər
: **Əsərin müəllifi :** Trumen Kapote (roman)
: **Ssenari müəllifi :** Corc Akselrod
: **Rejissor :** Bleyk Edvards
: **Operator :** Frans Planer
: **Bəstəkar :** Henri Mançini
: **Prodüser :** Martin Curou, Riçard Şeperd

### Rollarda
: Odri Hepbern – Holli Qolaytli
: Corc Peppard – Pol Varjak
: Patrisiya Nil – xanım Felenson
: Mikki Runi – cənab Yuniosi
: Alan Rid – Salli Pomidor
: Baddi Ebsen – Dok
: Martin Balsam – O. D. Berman
: Xose Lui de Vilyalonqa – Joze da Silva Pereyra
: Stenli Adams – Rasti Trouler
: Con MakQayver – "Tiffany & Co."da satıcı

## İstinadlar

## Xarici keçidlər
* 
* 
* 
* "Tiffanidə səhər yeməyi"  GoodCinema.ru  saytında
Qurban Namazov

**Qurban Namazov** (tam adı: *Qurban İbrahim oğlu Namazov*) — Azərbaycan Respublikası Hesablama Palatasında Baş məsləhətçi.

## Həyatı
Qurban İbrahim oğlu Namazov 25.10.1947-ci ildə Göyçə mahalının Basarkeçər rayonunun Daşkənd kəndində anadan olmuşdur.

1954-cü ildə Basarkeçər rayon Daşkənd kənd orta məktəbinin I sinfinə daxil olmuş və 1965-ci ildə Bərdə rayon Yeni Daşkənd kənd orta məktəbinin XI sinfini bitirmişdir.

1965-ci ildə Azərbaycan Politexnik İnstitutunun inşaat fakultəsinə qəbul olunmuş və 1970-ci ildə həmin institutun "Sənaye və mülki tikinti"ixtisasını əla qiymətlərlə bitirmişdir.

1970-1972-ci illərdə təyinat üzrə Yoşkarola və Sevastopol şəhərlərində hərbi tikinti sahəsində mühəndis-zabit kimi xidmət etmişdir.

1972-1974-cü illərdə Mingəçevir Politexnik Texnikumunda müəllim və Azərbaycan Avtonəqliyyat Nazirliyinin Mingəçevir Tikinti İdarəsində rəis işləmişdir.

1974-1976-cı illərdə Qazaxıstan Respublikasının Ağırsənayetikinti Nazirliyinin "Almaatamənziltikinti" tresti sistemində böyük mühəndis, şöbə rəisi və baş mühəndis vəzifələrində Alma-Ata şəhərinin mühüm obyektlərin tikintisində çalışmışdır.

1976-cı ildə valideynlərinin Göyçə mahalının Basarkeçər rayonunun Daşkənd kəndindən Bərdə rayonunun Yeni Daşkənd kəndinə yenidən köçməsi ilə əlaqədar o, Bərdə rayonuna qayıtmışdır.
1977-1978-ci illərdə Azərbaycan Kənd Tikinti Nazirliyinin Bərdə 4 saylı trestində şöbə rəisi işləmişdir.

1978-1986-cı illərdə Azərbaycan Kənd Tikinti Nazirliyinin Nəzarət-Təftiş İdarəsində təftişçi və böyük təftişçi, 1986-1991-ci illərdə "Aqrarsənayetikinti" və "Kəndtikinti" Birliklərində Nəzarət- Təftiş İdarəsinin böyük təftişçi, rəis müavini və rəisi vəzifələrində işləmişdir.

1982-ci ildə Azərbaycan Xalq Təsərrüfatı İnstitutunda mühasibat uçotu və təftiş işi üzrə təhsil almışdır.

1991-1996-cı illərdə Dövlətqaçqınkomun Nəzarət-Təftiş İdarəsinin rəisi vəzifəsində fəaliyyət göstərmişdir.

1997-1999-cu illərdə "Azəravtonəqliyyat" Dövlət Konsernin Nəzarət-Təftiş şöbəsinin rəis müavini və rəisi işləmişdir.

1999-cu ildə dövlət daxili nəzarət sistemi ləğv edildikdən sonra Qurban Namazov 1999-2001-ci illərdə Konsernin Mərkəzi aparatında Mühasibat uçotu şöbəsinin rəis müavini vəzifəsində çalışmışdır.
2001-2008-ci illərdə "Azəravtonəqliyyat" DK-nın Bakı Beynəlxalq və Şəhərlərarası Avtovağzalında Baş mühasib işləmişdir.

2008-ci ilin dekabrından Azərbaycan Respublikası Hesablama Palatasında Baş məsləhətçi işləyir.

## Ailəsi
Ailəlidir, üç oğlu və bir qızı var.

## İstinadlar
Türkmənabad

**Türkmənabad** — Türkmənistan Respublikasında etrap hüquqlu şəhər, Lebap vilayətinin inzibati mərkəzi.

## Coğrafiyası
Türkmənabad Amudərya çayının sol sahilində, Aşqabaddan 470&nbsp;km məsafədə yerləşir. Şəhərdə dəmiryol stansiyası vardır.

## Adı
Müasir adı 1999-cu ildən etibarən — **Türkmənabad**. Türkmən yazılışı — Türkmenabat.

Qədim adı — **Amul**. XV əsr sonundan 1924-cü ilədək, həmçinin 1927-1940-cı illərdə **Çarcuy** (  — «dörd kanal»). 1924—1927-ci iilərdə şəhər **Leninsk** (Tükrmən-Leninski) , sonradan **Cərco**. 1992—1999-ci iilərdə şəhər **Çərcev** () adlanırdı.

## İstinadlar